**Si.mobil s tehnologijo LTE/4G pokril že večino Slovenije**

**Dostop do omrežja hitrega interneta na voljo tudi prebivalcem kraja Drašiči**

**Si.mobil je z omrežjem LTE/4G pokril nove 'bele lise' ali območja, ki do zdaj niso imela dostopa do hitrega interneta oz. je bil ta zelo slab. Tokrat so najsodobnejše omrežje dobili prebivalci naselja Drašiči v Občini Metlika v Beli krajini. Tehnologija LTE uporabnikom omogoča enako hiter ali celo hitrejši dostop do interneta kot fiksno omrežje.**

Ob prebivalcih naselja Drašiči imajo dostop do najsodobnejšega mobilnega omrežja tudi prebivalci in obiskovalci naselij **Radovica, Boldraž, Vidošiči, Nova Gora in Rakovec.**

S pokrivanjem t. i. 'belih lis' tudi Si.mobil izpolnjuje zavezo, po kateri bo dostop do hitrega interneta do leta 2017 omogočil na 225 ruralnih delih Slovenije, ki so do sedaj imela slabši dostop do hitrega interneta ali pa so bila povsem brez dostopa do njega. V okviru zaveze je Si.mobil omrežje LTE/4G omogočil že več kot 95 % prebivalstva celotne Slovenije in pokril že 197 'belih lis'.

S spoštovanjem zaveze in hitro širitvijo najsodobnejših tehnologij Si.mobil zagotavlja tudi infrastrukturo za trenutne in prihajajoče trende med uporabniki. *»Uporabniki do spletnih vsebin vse pogosteje dostopajo z mobilnimi telefoni, pa tudi s pametnimi urami, zapestnicami ali drugimi »wearables« oz. nosljivimi tehnologijami. Obenem te naprave postajajo orodja za uporabo drugih naprav, saj bomo z njimi kmalu npr. na daljavo upravljali hiše, že danes pa lahko z njimi plačamo avtobus. Zahteva uporabnikov po dostopu do spletnih vsebin oz. prenosu podatkov kjerkoli in kadarkoli bo v prihodnosti tako gotovo še močnejša. Prav zato pri Si.mobilu uporabnikom prinašamo odlično omrežje LTE / 4G, ki danes zagotavlja nemoteno uporabo spletnih storitev in je že pripravljeno na izzive jutrišnjega dne,«* je razložil **Matjaž Prvinšek, vodja skupine za radijsko omrežje**.

**Odlična doživetja s tehnologijo LTE**

Omrežje LTE omogoča izjemno hitro pošiljanje slik in videoposnetkov, nemoteno gledanje mobilne televizije in poslušanje spletnega radia, hitro prenašanje filmov in glasbe ter uporabo naprednih mobilnih tehnologij in spletnih aplikacij.

Tehnologija LTE uporabnikom omogoča enako hiter ali celo hitrejši dostop do vsebin na spletu, kot ga ponuja fiksno internetno omrežje. Tehnologija namreč omogoča hitrosti do 150 Mbit/s, ponekod celo do 300 Mbit/s. Vse to uporabniku prinaša možnost, da nemoteno brska po spletu, gleda video ali posluša spletne radijske vsebine ter jih spremlja tudi v živo, sproščeno uporablja družbena omrežja in spletno bančništvo ter nemoteno dostopa do naprednih mobilnih tehnologij in spletnih aplikacij.

Za več informacij o Si.mobilovi ponudbi za dostop do interneta obiščite Si.mobilovo poslovalnico ali spletni naslov [www.simobil.si](http://www.simobil.si).

*Dodatne informacije:* *PR@simobil.si**, 040 443 140.*